pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.สธ. มอบนโยบายให้สำนักงานปลัดเป็น MOPH 4.0
วันเสาร์ที่ 2 กุมภาพันธ์ 2562
รมว.สธ. มอบนโยบายให้สํานักงานปลัดเป็น MOPH 4.0
รัฐมนตรีว่าการกระทรวงสาธารณสุข มอบนโยบายให้สํานักงานปลัดกระทรวงสาธารณสุข เป็น MOPH 4.0 ปรับระบบการทํางานให้เป็นดิจิทัล ประชาชนเข้าถึงบริการสะดวกรวดเร็ว ลดเหลื่อมล้ํา เท่าทันการเปลี่ยนแปลงของโลก เตรียมพร้อมสู่การเป็นประเทศไทย 4.0
รัฐมนตรีว่าการกระทรวงสาธารณสุข มอบนโยบายให้สํานักงานปลัดกระทรวงสาธารณสุข เป็น MOPH 4.0 ปรับระบบการทํางานให้เป็นดิจิทัล ประชาชนเข้าถึงบริการสะดวกรวดเร็ว ลดเหลื่อมล้ํา เท่าทันการเปลี่ยนแปลงของโลก เตรียมพร้อมสู่การเป็นประเทศไทย 4.0
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่า สํานักงานปลัดกระทรวงสาธารณสุข เป็นองค์กรหลักในการกําหนดทิศทางระบบสุขภาพของประเทศ และกํากับดูแล สนับสนุน การจัดระบบบริการประชาชน ตอบสนองนโยบายของรัฐบาลในการลดความเหลื่อมล้ํา และเตรียมการก้าวเข้าสู่การเป็นประเทศไทย 4.0 ให้ทันต่อการเปลี่ยนแปลงของโลก ได้มอบนโยบายให้เป็น MOPH 4.0 ปรับระบบการทํางานเป็นดิจิทัล (Digital Transformation) นําเทคโนโลยีดิจิทัลมาเพิ่มประสิทธิภาพของระบบบริการ ทั้งในด้านกายภาพ เน้นการใช้เทคโนโลยีอัจฉริยะ เช่น การผ่าตัดแผลเล็ก การนําเครื่องพิมพ์ 3 มิติมาใช้ในงานศัลยกรรมตกแต่งของผู้ป่วยมะเร็ง อุบัติเหตุ ทันตกรรม การผ่าตัดกระดูก และด้านดิจิทัล ปรับระบบบริหารจัดการโรงพยาบาลเป็น Smart Hospital พัฒนาไลน์ ออฟฟิเชียล MOPH Connect เป็นช่องทางเชื่อมต่อประชาชนกับโรงพยาบาลของกระทรวงสาธารณสุขทั่วประเทศ
นายแพทย์สุขุม กาญจนพิมาย ปลัดกระทรวงสาธารณสุข กล่าวว่า ขณะนี้ โรงพยาบาลในสังกัดสํานักงานปลัดกระทรวงสาธารณสุข ตั้งแต่โรงพยาบาลศูนย์ โรงพยาบาลทั่วไป โรงพยาบาลชุมชน ได้เร่งพัฒนาให้เป็น Smart Hospital และมีการดําเนินงานแล้วในหลายโรงพยาบาล เช่น   โรงพยาบาลตรัง โรงพยาบาลด่านมะขามเตี้ย จ.กาญจนบุรี โรงพยาบาลปทุมธานี โรงพยาบาลสงขลา เป็นต้น โดยใช้ระบบเทคโนโลยีสารสนเทศอํานวยความสะดวกในการัดบริการประชาชน เช่น การจองคิวออนไลน์ ระบบนัดหมายและแจ้งเตือนการฉีดวัคซีน ค้นหาเวชระเบียนออนไลน์ด้วยบัตรประชาชน ตรวจคนไข้ผ่านไอแพด ใช้ข้อมูลเดียวกัน ทั้งโรงพยาบาลและคลินิกหมอครอบครัว (PCC Link) การส่งยาให้ผู้ป่วยทางไปรษณีย์ นอกจากนี้ เร่งพัฒนาให้โรงพยาบาลขนาดใหญ่ผ่าตัดแผลเล็ก เช่น โรงพยาบาลหาดใหญ่ ผ่าตัดผ่านกล้อง แผลเล็ก เจ็บน้อย ฟื้นตัวเร็ว โรงพยาบาลชลบุรี ใช้อุปกรณ์เสริม สร้างหุ่นจําลองทางการแพทย์เสมือนจริงที่สร้างด้วยการพิมพ์ภาพ 3 มิติ (3 D Printing) เพื่อช่วยในการผ่าตัดแก้ไขกระดูกใบหน้าผิดรูปที่เกิดจากอุบัติเหตุหรือเกิดจากโรคได้มากที่สุดในประเทศ ส่วนโรงพยาบาลสิรินธร จังหวัดขอนแก่น เป็นโรงพยาบาลแรกที่นํา 3 D Printing มาใช้สร้างมือเทียมอัจฉริยะเพื่อช่วยเหลือผู้พิการให้สามารถใช้งานในชีวิตประจําวันได้ โดยไม่เสียค่าใช้จ่าย
นอกจากนี้ มีเป้าหมายขยายการเข้าถึง ไลน์ ออฟฟิเชียล MOPH Connect ซึ่งมีฟังก์ชันการใช้งาน อาทิ การค้นหาหน่วยบริการทันใจ ค้นหาโรงพยาบาลรัฐ เอกชน คลินิก ร้านขายยาทั่วประเทศที่ใกล้ตัว ตรวจสอบสิทธิ์การรักษาพยาบาล บริการจองคิวออนไลน์ในโรงพยาบาลทุกที่ทุกเวลา เรียกรถพยาบาลกู้ชีพฉุกเฉิน 1669 การบริจาคเงินผ่านระบบ E Donation รวมถึงบริการพิเศษอื่น ๆ เช่น จัดทํา QR ฉลากยาพูดได้ ขณะนี้มีใช้งานได้แล้วประมาณ 30 โรงพยาบาลทั่วประเทศ ขอเชิญชวนประชาชนใช้บริการโดย add line @MOPH Connect
**************************************** 2 กุมภาพันธ์ 2562
รัฐบาลไทย-ข่าวทำเนียบรัฐบาล-ไฟฟ้า ประปา จับมือร่วมกันอำนวยความสะดวกแก่พี่น้องประชาชน เชิญชวน โหลดแอปฯ ใช้บริการแทนเดินทางไปยังสาขา ชี้ช่วยลด PM 2.5
วันพุธที่ 6 กุมภาพันธ์ 2562
ไฟฟ้า ประปา จับมือร่วมกันอํานวยความสะดวกแก่พี่น้องประชาชน เชิญชวน โหลดแอปฯ ใช้บริการแทนเดินทางไปยังสาขา ชี้ช่วยลด PM 2.5
ไฟฟ้า ประปา จับมือร่วมกันอํานวยความสะดวกแก่พี่น้องประชาชน
เชิญชวน โหลดแอปฯ ใช้บริการแทนเดินทางไปยังสาขา ชี้ช่วยลด PM 2.5
วันนี้ (6 ก.พ. 62) นายฉัตรชัย พรหมเลิศ ปลัดกระทรวงมหาดไทย เปิดเผยว่า 4 รัฐวิสาหกิจ ในกํากับของกระทรวงมหาดไทย ประกอบด้วย การไฟฟ้านครหลวง การไฟฟ้าส่วนภูมิภาค การประปานครหลวง และการประปาส่วนภูมิภาค เพิ่มช่องทางการให้บริการประชาชน ผ่านแอปพลิเคชัน ทั้งการชําระค่าบริการ การเช็คยอดค่าใช้บริการ การแจ้งเหตุขัดข้อง และข้อมูลข่าวสารที่เป็นประโยชน์อื่น ๆ เพื่ออํานวยความสะดวกผ่านระบบออนไลน์ ทุกที่ทุกเวลา ตลอด 24 ชั่วโมง ไม่ต้องเสียค่าใช้จ่ายในการเดินทางไปยังจุดให้บริการ และยังช่วยลดค่าฝุ่นละออง PM 2.5 ที่เกิดจาก ใช้รถใช้ถนน โดยผู้ใช้สมาร์ทโฟนระบบปฎิบัติการ Android และ IOS สามารถดาวน์โหลดแอปพลิเคชันได้ที่ Play Store และ App store โดยแอปพลิเคชันดังกล่าวมีรายละเอียดดังนี้
การไฟฟ้านครหลวง : MEA Smart life “App โดนใจ เรื่องไฟฟ้า มีทุกเรื่อง” ตรวจสอบค่าไฟฟ้า สะดวก ชําระค่าไฟฟ้า และรวดเร็วในการแจ้งเหตุไฟฟ้าขัดข้อง สอบถามรายละเอียดเพิ่มเติมได้ที่ MEA Call Center 1130
การไฟฟ้าส่วนภูมิภาค : PEA Smart Plus “จัดให้ง่าย ได้ทุกเรื่อง” ให้บริการชําระค่าไฟฟ้า ขอใช้ไฟฟ้าใหม่ แจ้งเหตุขัดข้อง ขอติดตั้งมิเตอร์ ข่าวสารประชาสัมพันธ์ และบริการแจ้งเตือนค่าไฟฟ้า สอบถามรายละเอียดเพิ่มเติมได้ที่ PEA Call Center 1129
การประปานครหลวง : MWA onMoblie “แอปฯ ของคนเมือง ครบทุกเรื่องน้ําประปา” ให้บริการ
แจ้งค่าบริการน้ําประปา ชําระค่าน้ําประปา แจ้งปัญหา และบริการแจ้งเตือนต่างๆ ทั้งนี้ กปน. ได้จัดกิจกรรม
“โหลดปั๊ป ลุ้นรับ 2 ต่อ” กปน. ร่วมกับกระทรวงมหาดไทย มอบของขวัญปีใหม่ 2562 ให้ประชาชนในเขตกรุงเทพมหานคร นนทบุรี และสมุทรปราการ ที่ดาวน์โหลดแอปพลิเคชัน พร้อมลงทะเบียนผู้ใช้น้ํา ตั้งแต่วันที่
1 มกราคม 2562 - 31 มีนาคม 2562 เพื่อลุ้นรับโชค 2 ต่อ สอบถามรายละเอียดเพิ่มเติมได้ที่ MWA Call Center 1125
การประปาส่วนภูมิภาค : PWA1662 “จะจ่าย จะแจ้ง แอปฯ เดียวจบ!” แอปพลิเคชันเพื่ออํานวย
ความสะดวกให้แก่ผู้ใช้น้ําของ กปภ. ตรวจค่าน้ํา ดูสถิติการใช้น้ําย้อนหลัง แจ้งปัญหา และบริการข้อมูลข่าวสารต่างๆ
โดยสามารถดาวน์โหลดแอปพลิเคชัน PWA1662 ได้ฟรีผ่านสมาร์ทโฟนและแท็บเล็ตระบบปฏิบัติการแอนดรอยด์
ที่ Play Store สอบถามรายละเอียดเพิ่มเติมได้ที่ PWA Call Center 1662
รัฐบาลไทย-ข่าวทำเนียบรัฐบาล-นายถาวร เสนเนียม รัฐมนตรีช่วยว่าการกระทรวงคมนาคม ประชุมติดตามความก้าวหน้าแผนการดำเนินงานโครงการก่อสร้างอาคารที่พักผู้โดยสารหลังใหม่ ท่าอากาศยานขอนแก่น
วันพฤหัสบดีที่ 10 ตุลาคม 2562
นายถาวร เสนเนียม รัฐมนตรีช่วยว่าการกระทรวงคมนาคม ประชุมติดตามความก้าวหน้าแผนการดําเนินงานโครงการก่อสร้างอาคารที่พักผู้โดยสารหลังใหม่ ท่าอากาศยานขอนแก่น
นายถาวร เสนเนียม รัฐมนตรีช่วยว่าการกระทรวงคมนาคม ประชุมติดตามความก้าวหน้าแผนการดําเนินงานโครงการก่อสร้างอาคารที่พักผู้โดยสารหลังใหม่ ท่าอากาศยานขอนแก่น
นายถาวร เสนเนียม รัฐมนตรีช่วยว่าการกระทรวงคมนาคม พร้อมด้วย นายเจือ ราชสีห์ ผู้ช่วยเลขานุการรัฐมนตรีว่าการกระทรวงคมนาคม ประชุมติดตามความก้าวหน้าแผนการดําเนินงานโครงการก่อสร้างอาคารที่พักผู้โดยสารหลังใหม่ ท่าอากาศยานขอนแก่น ในวันที่ 9 ตุลาคม 2562 ณ ท่าอากาศยานขอนแก่น จังหวัดขอนแก่น โดยมี นางสาวกอบกุล โมทนา ผู้ตรวจราชการกระทรวงคมนาคม นายสมศักดิ์ จังตระกูล ผู้ว่าราชการจังหวัดขอนแก่น นายจรุณ มีสมบูรณ์ รองอธิบดีกรมท่าอากาศยาน ว่าที่ร้อยตรี อัธยา ลาภมาก ผู้อํานวยการท่าอากาศยานขอนแก่น ผู้บริหารหน่วยงานสังกัดกระทรวงฯ ในจังหวัดขอนแก่น ให้การต้อนรับและร่วมการประชุมรับฟังบรรยายสรุปผลการดําเนินงานของท่าอากาศยานขอนแก่นและหน่วยงานที่เกี่ยวข้องในพื้นที่
ท่าอากาศยานขอนแก่นได้ดําเนินโครงการก่อสร้างอาคารที่พักผู้โดยสารหลังใหม่และปรับปรุง อาคารผู้โดยสารเดิม เป็นขนาด 44,500 ตารางเมตร สามารถรองรับผู้โดยสารได้ 2,000 คนต่อชั่วโมง หรือ 5 ล้านคนต่อปี รวมถึงโครงการก่อสร้างอาคารจอดรถหลังใหม่และปรับปรุงอาคารจอดรถหลังเดิมให้สามารถรองรับรถยนต์ได้ 1,002 คัน เริ่มดําเนินการก่อสร้างเมื่อปี 2561 ปัจจุบันมีความคืบหน้าร้อยละ 28.83 และในปี 2564 จะเริ่มดําเนินโครงการก่อสร้างลานจอดอากาศยาน รองรับอากาศยานขนาด B737 ได้ 11 ลําในเวลาเดียวกัน
ปัจจุบันมีสายการบินให้บริการจํานวน 40 เที่ยวบินต่อวัน ได้แก่ สายการบินไทยแอร์เอเชีย ไทยสมายล์ ไทยไลอ้อนแอร์ นกแอร์ และนิวเจนแอร์เวย์ส ท่าอากาศยานขอนแก่น มีปริมาณผู้โดยสารภายในประเทศในปีงบประมาณ 2562 จํานวน 1,921,425 คน นอกจากนี้ท่าอากาศยานฯ มีความร่วมมือกับสํานักงานขนส่งจังหวัดขอนแก่นและภาคเอกชน จัดให้มีระบบขนส่งสาธารณะให้บริการเส้นทางท่าอากาศยานฯ - สถานีขนส่งผู้โดยสารขอนแก่น แห่งที่ 3 อัตราค่าโดยสาร 15 บาท
นายถาวร เสนเนียม ได้มอบให้กรมท่าอากาศยาน (ทย.) เร่งรัดผู้รับจ้างดําเนินงานให้เป็นไปตามแผนงาน นําเทคโนโลยีที่ทันสมัยมาให้บริการเพื่อสนับสนุนการพัฒนาท่าอากาศยานเป็น SMART AIRPORT เชื่อมโลก เชื่อมเมืองไทย เชื่อมเมืองรอง พร้อมทั้งจัดสรรเจ้าหน้าที่ให้เพียงพอกับปริมาณผู้ใช้บริการ ส่งเสริม สนับสนุน และประชาสัมพันธ์ผลิตภัณฑ์ท้องถิ่น รวมถึงการได้รับรางวัลต่าง ๆ ให้เป็นที่รู้จักอย่างแพร่หลาย
นอกจากนี้ แขวงทางหลวงขอนแก่นที่ 1 ได้นําเสนอโครงการแก้ไขปัญหาการจราจรบริเวณทางเข้า - ออกท่าอากาศยานขอนแก่น โดยตัดเปิดเกาะกลาง ก่อสร้างชั้นโครงสร้างทางและผิวทางใหม่เลี้ยวขวาเข้าสู่ทางหลวงหมายเลข 12 พร้อมติดตั้งไปสัญญาณจราจรและไฟฟ้าแสงสว่าง เพื่อลดปัญหาการจราจรติดขัดในชั่วโมงเร่งด่วนจากแยก ร.8 และช่วยอํานวยความสะดวกในการเดินทางของประชาชนที่มาใช้บริการท่าอากาศยาน
รัฐบาลไทย-ข่าวทำเนียบรัฐบาล-สธ.- กทม.- ม.นวมินทราธิราช ร่วมกันใช้ข้อมูลบริการทางการแพทย์และสุขภาพ เฝ้าระวัง ป้องกัน ควบคุมโรคในพื้นที่
วันอังคารที่ 5 มิถุนายน 2561
สธ.- กทม.- ม.นวมินทราธิราช ร่วมกันใช้ข้อมูลบริการทางการแพทย์และสุขภาพ เฝ้าระวัง ป้องกัน ควบคุมโรคในพื้นที่
กระทรวงสาธารณสุข ร่วมกับ กรุงเทพมหานคร และ มหาวิทยาลัยนวมินทราธิราช ลงนามความร่วมมือการใช้ข้อมูลบริการทางการแพทย์และสุขภาพ เพื่อเฝ้าระวัง ป้องกันและควบคุมโรคในพื้นที่กทม.ให้ไปในทิศทางเดียวกันกับแนวทางการดําเนินงานของประเทศ
วันนี้ (5มิถุนายน 2561) ณ ห้องสุทัศน์ ศาลาว่าการกรุงเทพมหานคร 1 นายแพทย์โอภาส การย์กวินพงศ์ รองปลัดกระทรวงสาธารณสุข พร้อมด้วยพลตํารวจเอกอัศวิน ขวัญเมือง ผู้ว่าราชการจังหวัดกรุงเทพมหานคร
รองศาสตราจารย์นายแพทย์ อนันต์ มโนมัยพิบูลย์ อธิการบดีมหาวิทยาลัยนวมินทราธิราช ได้ลงนามความร่วมมือการใช้ข้อมูลบริการทางการแพทย์และสุขภาพ เพื่อเฝ้าระวัง ป้องกันและควบคุมโรคในพื้นที่ กทม. เพื่อให้เป็นไปในทิศทางเดียวกันกับแนวทางของประเทศในการดําเนินงานเฝ้าระวัง ป้องกันและควบคุมโรค
นายแพทย์โอภาส กล่าวว่า ข้อตกลงนี้จะทําให้เกิดความร่วมมือในการเชื่อมโยงและแลกเปลี่ยนข้อมูลพื้นฐานข้อมูลบริการทางการแพทย์และสุขภาพระหว่างหน่วยบริการสุขภาพในพื้นที่กทม.และจังหวัดอื่น ๆ ทั่วประเทศตามโครงสร้างมาตรฐานระบบข้อมูลบริการทางการแพทย์และสุขภาพ ที่กระทรวงสาธารณสุขกําหนด เพื่อให้เกิดระบบในการจัดการข้อมูลและนําไปใช้ได้อย่างมีประสิทธิภาพ
โดยศูนย์เทคโนโลยีสารสนเทศและการสื่อสาร กระทรวงสาธารณสุข จะเป็นผู้สนับสนุนด้านวิชาการ และระบบสารสนเทศ จัดทําคลังข้อมูลด้านการแพทย์และสุขภาพของกทม. รวมถึงให้บริการเชื่อมโยงและแลกเปลี่ยนข้อมูลสารสนเทศที่จําเป็นเพื่อให้เกิดประสิทธิภาพในการเฝ้าระวัง ป้องกัน และควบคุมโรค ผ่านบริการ Smart Health ID ด้านสํานักระบาดวิทยา กรมควบคุมโรคจะเป็นผู้กําหนดหลักเกณฑ์ และระเบียบวิธีการเฝ้าระวังและการรายงานสถานการณ์โรคและแนวทางการใช้ประโยชน์จากข้อมูล คณะกรรมการโรคติดต่อแห่งชาติจะเป็นผู้สนับสนุนด้านวิชาการ และจัดทําฐานข้อมูลเฝ้าระวังโรคของประเทศเพื่อพัฒนานวัตกรรม เทคโนโลยี รวมถึงการฝึกอบรมบุคลากรในการใช้ข้อมูลทางระบาดวิทยาเพื่อติดตามสถานการณ์
ในส่วนของ กทม.มีหน้าที่ในการพัฒนาศักยภาพบุคลากรของโรงพยาบาลในสังกัด เพื่อนําเข้าคลังข้อมูลด้านการแพทย์และสุขภาพ ผลักดันให้เกิดการมีส่วนร่วมของโรงพยาบาล ส่วนคณะแพทย์ศาสตร์วชิรพยาบาลมหาวิทยาลัยนวมินทราธิราช จะเป็นต้นแบบการพัฒนาระบบส่งออกข้อมูลจากระบบสารสนเทศของโรงพยาบาลเพื่อนําคลังข้อมูลทางด้านการแพทย์และสุขภาพไปใช้ประโยชน์จากและร่วมกับอนามัย และสํานักการแพทย์ ในการพัฒนาศักยภาพบุคลากรเพี่อติดตามสถานการณ์โรค
************************************* มิถุนายน 2561
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม เป็นประธานเปิดการฝึกอบรมสัมมนาหลักสูตร "การเป็นข้าราชการที่ดี" รุ่นที่ 8 ของกระทรวงอุตสาหกรรม
วันอังคารที่ 10 มกราคม 2560
ปลัดกระทรวงอุตสาหกรรม เป็นประธานเปิดการฝึกอบรมสัมมนาหลักสูตร "การเป็นข้าราชการที่ดี" รุ่นที่ 8 ของกระทรวงอุตสาหกรรม
10 มค 60 ปลัดกระทรวงอุตสาหกรรม เป็นประธานเปิดการฝึกอบรมสัมมนาหลักสูตร "การเป็นข้าราชการที่ดี" รุ่นที่ 8 ของกระทรวงอุตสาหกรรม
วันนี้ 10 มกราคม 2560 นายสมชาย หาญหิรัญ ปลัดกระทรวงอุตสาหกรรม เป็นประธานเปิดการฝึกอบรมสัมมนาหลักสูตร "การเป็นข้าราชการที่ดี" รุ่นที่ 8 ของกระทรวงอุตสาหกรรม ณ ห้องกษัตริย์ศึก 3 ชั้น 4 โรงแรมเดอะทวิน ทาวเวอร์ กรุงเทพฯ
รัฐบาลไทย-ข่าวทำเนียบรัฐบาล-ทส. หารือเนเธอร์แลนด์เกี่ยวกับสิ่งแวดล้อม
วันศุกร์ที่ 21 ธันวาคม 2561
ทส. หารือเนเธอร์แลนด์เกี่ยวกับสิ่งแวดล้อม
ทส. หารือเนเธอร์แลนด์เกี่ยวกับสิ่งแวดล้อม
เมื่อวันอังคารที่ ๑๘ ธันวาคม ๒๕๖๑ เอกอัครราชทูตราชอาณาจักรเนเธอร์แลนด์ประจําประเทศไทยได้เข้าหารือรัฐมนตรีว่าการกระทรวงทรัพยากรธรรมชาติและสิ่งแวดล้อมพร้อมด้วยอธิบดีกรมทรัพยากร
ทางทะเลและชายฝั่งในประเด็นสําคัญ ๒ ประเด็น ได้แก่
๑. การเปลี่ยนแปลงสภาพภูมิอากาศ ราชอาณาจักรเนเธอแลนด์มีความประสงค์ที่จะสนับสนุน ประเทศไทยเพื่อดําเนินการด้าน “การมีส่วนร่วมของประเทศ” (Nationally Determined Contribution: NDC) โดยที่จะได้มีการนําเสนอข้อมูลรายละเอียดในโอกาสต่อไป
๒. การจัดการขยะในแม่น้ําก่อนลงสู่ทะเล เอกอัครราชทูตฯ ซึ่งพิจารณาแล้วเห็นว่าประเทศไทย
เป็นประเทศที่มีความมุ่งมั่นในการแก้ไขปัญหาขยะทะเลอย่างเป็นรูปธรรม ได้นําคณะผู้แทนจาก The Ocean Cleanup ซึ่งเป็นองค์กรไม่แสวงหาผลกําไรสัญชาติเนเธอร์แลนด์ และ SCG เข้าหารือถึงแนวทางการทํางานร่วมกันในการจัดการขยะในแม่น้ําก่อนลงสู่ทะเล และนําเสนอเทคโนโลยีเพื่อใช้ดักเก็บขยะในแม่น้ําซึ่งอยู่ระหว่างขั้นตอนการพัฒนาและทดสอบ รุ่นที่ ๒ โดยเห็นว่าประเทศไทยมีความมุ่งมั่นในการแก้ไขปัญหาขยะทะเล จึงประสงค์ให้นําเทคโนโลยีดังกล่าวทดลองดักเก็บขยะในแม่น้ําในประเทศไทย ในการนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมมอบหมายให้กรมทรัพยากรทางทะเลและชายฝั่งเป็นหน่วยงานหลักในการหารือในรายละเอียดการดําเนินการร่วมกับหน่วยงานที่เกี่ยวข้อง อาทิ กองทัพเรือ กรมเจ้าท่า กรมประมง กรุงเทพมหานคร และ บริษัท SCG ซึ่งมีส่วนร่วมในการวิจัยและพัฒนา โดยเฉพาะการนําขยะจากการจัดเก็บไปจัดการต่อไปโดยที่ทั้งสองฝ่ายมีความหวังเป็นอย่างยิ่งว่าการดําเนินการดังกล่าวจะนํามาซึ่งการจัดการขยะอีกทางหนึ่งที่มีประสิทธิภาพและเป็นส่วนหนึ่งในการร่วมแก้ไขปัญหาขยะทะเลต่อไป
รัฐบาลไทย-ข่าวทำเนียบรัฐบาล-กรมศุลกากร ปรับเวลาการเข้าร่วม โครงการตรวจสอบการเสียภาษีอากรให้ผู้ประกอบการ ถึง 31 สิงหาคม 2560
วันจันทร์ที่ 7 สิงหาคม 2560
กรมศุลกากร ปรับเวลาการเข้าร่วม โครงการตรวจสอบการเสียภาษีอากรให้ผู้ประกอบการ ถึง 31 สิงหาคม 2560
กรมศุลกากร ปรับเวลาการเข้าร่วม “โครงการตรวจสอบการเสียภาษีอากรให้กับผู้ประกอบการ”  เป็นวันที่ 31 สิงหาคม 2560 เพื่อให้สอดคล้องและเป็นไปตามพระราชบัญญัติศุลกากร พ.ศ. 2560 ที่จะมีผลบังคับใช้ในเดือนพฤศจิกายน 2560 นี้
นายกุลิศ สมบัติศิริ อธิบดีกรมศุลกากร เปิดเผยว่า ที่ผ่านมากรมศุลกากรได้จัดทํา “โครงการตรวจสอบการเสียภาษีอากรให้กับผู้ประกอบการ” โดยให้เจ้าหน้าที่ส่งหนังสือแจ้งให้ผู้ประกอบการที่สุจริตแต่อาจชําระค่าภาษีอากรไม่ครบถ้วนได้ทบทวนตนเองตามประเด็นข้อสงสัยที่เจ้าหน้าที่ศุลกากรมีหนังสือแจ้งให้ทราบ เพื่อจะได้ไปชําระค่าภาษีอากรที่ขาดให้ครบถ้วนด้วยความสมัครใจตามประเด็นที่เจ้าหน้าที่ได้ตรวจสอบ หากไม่ปรากฏพยานหลักฐานว่ากระทําการโดยทุจริต ผู้ประกอบการที่เข้าร่วมโครงการจะได้รับการพิจารณาคดีโดยการผ่อนผันการปรับ และไม่ต้องเสียเงินเพิ่มในอัตราร้อยละ 1 ต่อเดือนของค่าอากรที่นํามาชําระ โดยในครั้งแรกเริ่มตั้งแต่วันที่ 1 มกราคม 2559 – 31 ธันวาคม 2559 และได้ขยายเวลาอีกครั้งให้สิ้นสุดในวันที่ 31 ธันวาคม 2560 นั้น
แต่เนื่องด้วย กรมศุลกากรได้มีพระราชบัญญัติศุลกากร พ.ศ. 2560 (ฉบับใหม่) ซึ่งได้ประกาศในราชกิจจานุเบกษา เมื่อวันที่ 17 พฤษภาคม 2560 และจะมีผลบังคับใช้เมื่อพ้นกําหนด 180 วันนับแต่วันที่มีการประกาศในราชกิจจานุเบกษา ทําให้กรมศุลกากรต้องเตรียมความพร้อมในการปฏิบัติให้เป็นไปตามพระราชบัญญัติศุลกากร พ.ศ. 2560 ซึ่งตามพระราชบัญญัติศุลกากร พ.ศ. 2560 (ฉบับใหม่) ดังนั้น กรมศุลกากรจึงได้ปรับเวลาการเข้าร่วมโครงการตรวจสอบการเสียภาษีอากรให้ผู้ประกอบการลดลงจากเดิม โดยผู้ประกอบการสามารถเข้าร่วมโครงการฯ ได้ถึงวันที่ 31 สิงหาคม 2560
สําหรับผู้ประกอบการที่สนใจเข้าร่วมโครงการฯ สามารถแจ้งความประสงค์เป็นลายลักษณ์อักษร โดยมีหนังสือแจ้งความประสงค์พร้อมนําเอกสารที่เกี่ยวข้องมาให้เจ้าหน้าที่ตรวจสอบ ณ สํานักตรวจสอบอากร กรมศุลกากร ภายใน 31 สิงหาคม 2560 ผู้ประกอบการสามารถสอบถามรายละเอียด ได้ที่สํานักตรวจสอบอากร หมายเลขโทรศัพท์ 02-667-6702, 02-667-7016 และ 02-667-7084
รัฐบาลไทย-ข่าวทำเนียบรัฐบาล-​กระทรวงวิทยาศาสตร์ฯ จัดประชุมเครือข่ายวิเทศสัมพันธ์ ผลักดันความร่วมมือระหว่างประเทศด้าน วทน.
วันอังคารที่ 27 ธันวาคม 2559
​กระทรวงวิทยาศาสตร์ฯ จัดประชุมเครือข่ายวิเทศสัมพันธ์ ผลักดันความร่วมมือระหว่างประเทศด้าน วทน.
​กระทรวงวิทยาศาสตร์ฯ จัดประชุมเครือข่ายวิเทศสัมพันธ์ ผลักดันความร่วมมือระหว่างประเทศด้าน วทน.
วันที่ 20 ธันวาคม 2559 รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี เป็นประธานเปิดการประชุมเครือข่ายวิเทศสัมพันธ์ วท. ประจําปีงบประมาณ 2560 จัดขึ้นระหว่างวันที่ 20-22 ธันวาคม 2559 ณ โรงแรมปทุมวันปริ๊นเซส กรุงเทพฯ เพื่อแลกเปลี่ยนความคิดเห็นเกี่ยวกับแนวทางการดําเนินงานความร่วมมือระหว่างประเทศทางด้านวิทยาศาสตร์ เทคโนโลยีและนวัตกรรม (วทน.) ของหน่วยงานในสังกัด วท. และเป็นกลไลสําคัญในการเสริมสร้างความเข้าใจในระดับหน่วยงานและต่อยอดแนวทางการดําเนินงานร่วมกันอย่างชัดเจนและเป็นรูปธรรม
ปลัดกระทรวงวิทยาศาสตร์ฯ ให้ข้อแนะนํากับเจ้าหน้าที่ผู้เข้าร่วมประชุมฯ ว่า ผู้ปฏิบัติงานด้านวิเทศสัมพันธ์ควรทําหน้าที่ติดต่อประสานงานกับต่างประเทศและคอยสนับสนุนงานเอกสาร งานกฎหมาย การสร้างเครือข่ายกับนานาประเทศ และสร้างความร่วมมือต่างๆ ด้านวิทยาศาสตร์และเทคโนโลยีให้กับผู้บริหารของหน่วยงานและนักวิจัย ให้สามารถนําไปใช้ต่อยอดให้เกิดประโยชน์มากที่สุด ทั้งนี้ งานวิเทศสัมพันธ์เปรียบเสมือนการทูตที่ต้องมีความสามารถในการสื่อสารและการใช้ภาษาที่ถูกต้องและเหมาะสม เนื่องจากเป็นเรื่องที่มีความละเอียดอ่อนมาก และอยากให้มองเรื่องวิทยาศาสตร์และเทคโนโลยีในวงกว้างขึ้น มากกว่าจะมองแค่เพียงภายในกระทรวงหรือหน่วยงานเท่านั้น
สําหรับวัตถุประสงค์ของการจัดประชุมครั้งนี้ กระทรวงวิทยาศาสตร์ฯ ต้องการเสริมสร้างความร่วมมือระหว่างประเทศในระดับแผนงานและกิจกรรมของหน่วยงานภายในสังกัด ซึ่งจะนําไปสู่การกําหนดทิศทางการทํางานด้านต่างประเทศในภาพรวมของกระทรวง และเป็นแนวทางการผลักดันประเด็นความร่วมมือด้าน วทน. ระหว่างประเทศทั้งในระดับพหุและทวิภาคี ตลอดจนส่งเสริมศักยภาพและพัฒนาทักษะบุคลากรฝ่ายการต่างประเทศให้มีขีดความสามารถเพิ่มมากขึ้น
ข่าวและภาพ : นางสาวพจนพร แสงสว่าง
วีดีโอ : นายสุเมธ บุญเอื้อ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728 – 3732 โทรสาร 02 333 3834
E-Mail : pr@most.go.th Facebook : sciencethailand
รัฐบาลไทย-ข่าวทำเนียบรัฐบาล-อธิบดี กสร. สั่งดูแลลูกจ้างเจนเนอรัล มอเตอร์สรายงานตัว  พร้อมช่วยเหลือทันทีหากพบเลิกจ้าง
วันพุธที่ 7 มีนาคม 2561
อธิบดี กสร. สั่งดูแลลูกจ้างเจนเนอรัล มอเตอร์สรายงานตัว  พร้อมช่วยเหลือทันทีหากพบเลิกจ้าง
อธิบดีกรมสวัสดิการและคุ้มครองแรงงาน สั่งดูแลลูกจ้างเจนเนอรัล มอเตอร์ส จ.ระยอง หลังนายจ้างเรียกรายงานตัววันนี้ พร้อมให้ติดตามหลังจากเข้าทํางาน หากพบโดนเลิกจ้างให้เข้าช่วยเหลือทันที
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยถึงกรณีที่ บจก.เจนเนอรัล มอเตอร์ส (ประเทศไทย) เรียกลูกจ้างให้ไปรายงานตัวเพื่อกลับเข้าทํางานตามคําสั่งคณะกรรมการแรงงานสัมพันธ์ หรือ ครส. โดยนัดรายงานตัวในวันนี้ (7 มี.ค.61) ณ สนามกอล์ฟพัฒนา อ.ศรีราชา จ.ชลบุรี จึงได้สั่งการให้พนักงานตรวจแรงงานในพื้นที่ติดตามสถานการณ์การรายงานตัวของลูกจ้าง และดูแลสิทธิประโยชน์ตามกฎหมายแรงงาน
อธิบดีกสร. กล่าวต่อไปว่า สําหรับประเด็นที่ลูกจ้างกังวลว่าเมื่อได้กลับเข้าทํางานแล้ว อาจจะถูกนายจ้างเลิกจ้างได้นั้น ตนได้กําชับให้พนักงานตรวจแรงงานติดตามการปฏิบัติงานของลูกจ้างกลุ่มนี้ รวมไปถึงเข้าไปส่งเสริมระบบแรงงานสัมพันธ์ให้กับนายจ้างลูกจ้างอย่างต่อเนื่อง แต่หากพบว่ามีการเลิกจ้างจริง จะเข้าไปดําเนินการให้ความช่วยเหลือโดยทันทีเพื่อให้ลูกจ้างได้รับสิทธิประโยชน์ตามกฎหมายต่อไป
รัฐบาลไทย-ข่าวทำเนียบรัฐบาล-พาณิชย์ลงใต้ ติดตามผลการดำเนินงานร้านค้าธงฟ้าประชารัฐ เผยประชาชนมีความพึงพอใจ
วันอังคารที่ 28 พฤศจิกายน 2560
พาณิชย์ลงใต้ ติดตามผลการดําเนินงานร้านค้าธงฟ้าประชารัฐ เผยประชาชนมีความพึงพอใจ
พาณิชย์ลงพื้นที่ติดตามผลการดําเนินงานร้านค้าธงฟ้าประชารัฐที่ จ.สงขลา เผยร้านค้าที่เข้าร่วมโครงการยอดจําหน่ายสินค้าเพิ่มขึ้น 20-100% ขณะที่ประชาชนพึงพอใจที่ได้รับการดูแลค่าครองชีพ
นายวิชัย โภชนกิจ รองปลัดกระทรวงพาณิชย์ เปิดเผยว่า วันนี้ (27พ.ย.2560)ได้รับมอบหมายให้ ลงพื้นที่จังหวัดสงขลา เพื่อติดตามผลการดําเนินงานร้านค้าธงฟ้าประชารัฐ ที่ร้านK&Kอ.หาดใหญ่,ร้านค้าธงฟ้าประชารัฐ ณ ศูนย์สาธิตการตลาดบ้านป่ายาง ต.ท่าช้าง อ.บางกล่ํา และร้านค้าธงฟ้าประชารัฐ ณ กองทุนหมู่บ้าน ต.บ่อแดง หมู่3อ.สทิงพระ จ.สงขลา เพื่อติดตามและตรวจสอบการจําหน่ายสินค้าของร้านค้าที่เข้าร่วมโครงการและการใช้บัตรสวัสดิการแห่งรัฐเพื่อช่วยเหลือผู้มีรายได้น้อย รวมทั้งรับฟังปัญหาจากร้านค้าและประชาชนว่ายังมีปัญหาและอุปสรรคอะไรอีก เพื่อที่จะได้นําไปปรับปรุงแก้ไขต่อไป
โดยจากการตรวจสอบพบว่า ร้านค้าที่เข้าร่วมโครงการ มียอดการจําหน่ายสินค้าเพิ่มขึ้นเป็นอย่างมาก ตั้งแต่20-100%โดยสินค้าที่ได้รับความนิยมในการเลือกซื้อของประชาชน ส่วนใหญ่เป็นสินค้าในกลุ่มข้าวสาร อาหารแห้ง สินค้าอุปโภคบริโภค เช่น สบู่ ยาสีฟัน ผงซักฟอก น้ํายาล้างจาน เป็นต้น และจากการสอบถามประชาชนที่เดินทางมาเลือกซื้อสินค้า ส่วนใหญ่มีความพึงพอใจ เพราะบัตรสวัสดิการแห่งรัฐ ได้ช่วยลดภาระด้านค่าครองชีพลงได้จริง และขอบคุณรัฐบาลที่ได้จัดทําโครงการดังกล่าว
ทั้งนี้ ในพื้นที่ จ.สงขลา มีร้านค้าสมัครเข้าร่วมโครงการร้านค้าธงฟ้าประชารัฐทั้งหมด16อําเภอ127ตําบล จํานวน812ร้าน มีเป้าหมายการติดตั้งเครื่องรับชําระเงินทางอิเล็กทรอนิกส์ (EDC)จํานวน326ร้าน ติดตั้งไปได้แล้ว209ร้าน ซึ่งจะมีการเร่งรัดให้มีการติดตั้งให้ครบตามเป้าหมายต่อไป
สําหรับผลการจําหน่ายสินค้าผ่านร้านค้าธงฟ้าประชารัฐในช่วงเกือบ2เดือน (ต.ค.-23พ.ย.) มียอด การใช้จ่ายผ่านบัตรสวัสดิการแห่งรัฐประมาณ กว่า5,000ล้านบาท
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เฝ้าฯ รับ-ส่งเสด็จ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในพิธีเปิดเทศกาลงานออกแบบกรุงเทพฯ 2563 (Bangkok Design Week 2020)
วันจันทร์ที่ 3 กุมภาพันธ์ 2563
รองปลัดฯ ภานุวัฒน์ เฝ้าฯ รับ-ส่งเสด็จ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในพิธีเปิดเทศกาลงานออกแบบกรุงเทพฯ 2563 (Bangkok Design Week 2020)
นายภานุวัฒน์ ตริยางกูรศรี รองปลัดกระทรวงอุตสาหกรรม เฝ้าฯ รับ-ส่งเสด็จ สมเด็จพระเจ้าลูกเธอ เจ้าฟ้าสิริวัณณวรีนารีรัตนราชกัญญา เสด็จไปเป็นองค์ประธานเปิดงานเทศกาลงานออกแบบกรุงเทพฯ 2563 เมื่อวันที่ 1 กุมภาพันธ์ 2563 เวลา 14:50 น. ณ ศูนย์สร้างสรรค์งานออกแ
สมเด็จพระเจ้าลูกเธอ เจ้าฟ้าสิริวัณณวรีนารีรัตนราชกัญญา เสด็จไปเป็นองค์ประธานเปิดงานเทศกาลงานออกแบบกรุงเทพฯ 2563 เมื่อวันที่ 1 กุมภาพันธ์ 2563 เวลา 14:50 น. ณ ศูนย์สร้างสรรค์งานออกแบบกรุงเทพ อาคารไปรษณีย์กลาง เขตบางรัก โดยทรงทอดพระเนตรผลงานสร้างสรรค์ที่นําเสนอแนวทางของการพัฒนาคน ชุมชน ธุรกิจ และเมือง ที่ใช้กระบวนการออกแบบและเทคโนโลยีสมัยใหม่เพื่อการพัฒนาคุณภาพชีวิตในหลากหลายแง่มุม
ในการนี้ นายภานุวัฒน์ ตริยางกูรศรี รองปลัดกระทรวงอุตสาหกรรม ในฐานะคณะกรรมการ สํานักงานส่งเสริมเศรษฐกิจสร้างสรรค์ (องค์การมหาชน) หรือ สศส. พร้อมด้วย นายเจตนิพิฐ รอดภัย รองอธิบดีกรมส่งเสริมอุตสาหกรรม เฝ้าฯ รับ-ส่งเสด็จ ด้วย
งานเทศกาลงานออกแบบกรุงเทพฯ จัดขึ้นเป็นครั้งที่ 3 ภายใต้แนวคิด “Resilience: New potential for living ปรับตัว > อยู่รอด > เติบโต” จัดขึ้นระหว่างวันที่ 1 - 9 กุมภาพันธ์ 2563 ณ ศูนย์สร้างสรรค์งานออกแบบกรุงเทพ อาคารไปรษณีย์กลาง เขตบางรัก และ จุดจัดแสดงตามย่านต่าง ๆ ของงาน ได้แก่ เจริญกรุง-ตลาดน้อย / สามย่าน / อารีย์-ประดิพัทธ์ / ทองหล่อ-เอกมัย #BKKDW2020 #BANGKOKDESIGNWEEK
รัฐบาลไทย-ข่าวทำเนียบรัฐบาล-ไทย-ฮ่องกง ลงนามหุ้นส่วนยุทธศาสตร์เศรษฐกิจพัฒนานวัตกรรมและ Startup
วันพฤหัสบดีที่ 28 กุมภาพันธ์ 2562
ไทย-ฮ่องกง ลงนามหุ้นส่วนยุทธศาสตร์เศรษฐกิจพัฒนานวัตกรรมและ Startup
นายสมคิด จาตุศรีพิทักษ์ รองนายกรัฐมนตรี เป็นสักขีพยานในพิธีลงนามบันทึกความเข้าใจในความร่วมมือการพัฒนานวัตกรรมและ Startup ระหว่างบริษัท อินโนสเปซ (ประเทศไทย) จํากัด และหน่วยงานพันธมิตรจากเขตบริหารพิเศษฮ่องกง
วันนี้ (28 ก.พ. 62) นายสมคิด จาตุศรีพิทักษ์ รองนายกรัฐมนตรี เป็นสักขีพยานในพิธีลงนามบันทึกความเข้าใจในความร่วมมือการพัฒนานวัตกรรมและ Startup ระหว่างบริษัท อินโนสเปซ (ประเทศไทย) จํากัด และหน่วยงานพันธมิตรจากเขตบริหารพิเศษฮ่องกง โดยมี นางCarrie Lam ผู้บริหารสูงสุดเขตบริหารพิเศษฮ่องกง นายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายสันติ กีระนันทน์ ผู้ช่วยรัฐมนตรีว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม พร้อมด้วยผู้บริหารกระทรวงอุตสาหกรรม ร่วมเป็นเกียรติด้วย ณ ห้องวิภาวดีบอลรูม โรงแรมเซ้นทารา แกรนด์ เซ็นทรัลพลาซาลาดพร้าว
การลงนามบันทึกความเข้าใจในความร่วมมือการพัฒนานวัตกรรมและ Startup ระหว่างบริษัท อินโนสเปซ (ประเทศไทย) จํากัด และหน่วยงานพันธมิตรจากเขตบริหารพิเศษฮ่องกง รวม 4 ฉบับ ประกอบด้วย ความร่วมมือด้านการพัฒนา Start Up และ การจัดตั้ง Smart City ซึ่งเป็นผล มาจากการขับเคลื่อนและประสานงานของกระทรวงอุตสาหกรรม จํานวน 3 ฉบับ ได้แก่ 1) Innospace (Thailand) กับ HKTDC 2) Innospace (Thailand) กับ Hong Kong Cyberport 3) Innospace (Thailand) กับ Ho & Partners Architects Engineers & Development Consultants Limited (HPA) และฉบับที่ 4 เป็นการ ลงนามระหว่างสํานักงานคณะกรรมการส่งเสริมการลงทุน (BOI) กับ HKTDC เพื่อการแลกเปลี่ยนข้อมูลเกี่ยวกับโอกาสด้านการลงทุน และ การจัดกิจกรรมชักจูงการลงทุนระหว่างทั้งสองฝ่าย
บริษัท อินโนสเปซ (ประเทศไทย) จํากัด จัดตั้งขึ้นเพื่อเป็นพื้นที่สร้างเสริมบ่มเพาะ Startup พัฒนานวัตกรรมและเทคโนโลยีเชิงลึก (Deep Tech) ขยายระบบนิเวศการพัฒนาผู้ประกอบการให้เป็นสากล ศูนย์กลางในการช่วยส่งเสริมและพัฒนานวัตกรรมและสตาร์ทอัพ (Startup) อย่างครบวงจร